internet vaartha 180 Views
ముంబై : జ్యుయెలరీ కొనుగోళ్లపై ఒకటి శాతం ఎక్సైజ్‌ సుంకం విధింపును వెంటనే విరమించుకోవాలని కోరుతూ 25 రోజులకుపైబడి సమ్మెచేస్తున్న జ్యుయెలరీ వ్యాపారులకు ప్రభుత్వపరంగా స్పష్టమైన హామీ ఇప్పటికీ లభించలేదు. పైగా చిన్న వ్యాపారులపై ఎటువంటి వేధింపులు ఉండవని, కేవలం 12కోట్ల టర్నోవర్‌ దాటిన వ్యాపార సంస్థలపై మాత్రమే పన్ను ఉంటుందని, ఆన్‌లైన్‌ రిజిస్ట్రేషన్‌తో ఎటువంటి ఇబ్బందులు ఉండవని ఆర్థిక మంత్రి అరుణ్‌జైట్లీ స్పష్టంచేసినా ఆభరణాల వ్యాపారులు ప్రభుత్వంపై కినుకవహిస్తున్నారు. దీనివల్ల మార్చి త్రైమాసికంలో జ్యుయెలరీ కంపెనీల షేర్లు, లాభాలు కూడా ప్రభావితం అవుతాయన్నది అంచనా. టైటాన్‌, పిసి జ్యుయెలర్స్‌, త్రిభవన్‌దాస్‌భీమ్‌జీ ఝవేరి వంటిసంస్థలు వీరిలో ఉన్నా రు. వాస్తవంగా రాబడులపరంగా చూస్తే వివిధ అంశాల ఆధారంగా ప్రభావితం అయ్యాయి. సమ్మెకాలంలో అనేక షాపులు మూతపడ్డాయి. షాపిన్‌షాప్‌స్టోర్లు మాత్రం తెరిచే ఉన్నాయి. దక్షిణాదిలో జ్యుయెలరీ సంస్థలు మాత్రం వెనుకంజవేసాయి. మొత్తం మీద ఆభర ణాల సంస్థలకు 40రోజులపాటు రాబడుల్లో ప్రభా వం ఎక్కువగా ఉంది. దీనివల్లనే వీటి ఆర్ధిక లాభ నష్టాలు కూడా తీవ్రస్థాయి ఒత్తిడికిలోనవుతాయి. దివ్యేష్‌షా టిబిజడ్‌కు చెందిన బిజినెస్‌హెడ్‌ మాట్లాడుతూ సమ్మె ప్రభావం తీవ్రస్థాయిలోనే ఉం టుందని, వినియోగదారులపై ఒకటిశాతం ఎక్సైజ్‌ సుంకం భారం నెట్టివేసినప్పటికీ రాబడులపరంగా ఎటువంటిమార్జిన్‌ ఉండదని అన్నారు. ఇప్పటి వరకూ 27రోజులపాటు సమ్మెజరిగింది. 93రోజుల త్రైమాసికంలో 27 రోజుల రాబడులు కంపెనీలు కోల్పోయాయి. టైటాన్‌ 665 కోట్ల రూపాయల రాబడులు మార్చిత్రైమాసికంలో కోల్పోయే అవకాశం ఉందని తేలింది. జ్యుయెలరీ సంసథలు 80శాం రాబడుల్లో ప్రభావం ఉంటుంది. వాచ్‌లు ఇతర సెగ్మెంట్లపైనే ఆధారపడతాయి. టిబిజడ్‌కు 135 కోట్లు, పిసిజ్యూయెలర్స్‌కు 371 కోట్లుగా మార్చినెల రిటైల్‌ బిజినెస్‌లో తీవ్ర ప్రభావం ఉంటుం దని అంచనా. పిసిజెకు 70శాం రాబడులు దేశీయ రిటైల్‌స ఎగ్మెంట్‌ నుంచే వస్తుంది. మిగిలిన రాబడులు ఎగుమతులద్వారా సమకూరుతుంది. పిసిజెకు షాప్‌ఇన్‌షాప్‌ వ్యాపారాలు లేవు. దేశీయంగా అన్ని సొంతగా రిటైల్‌స్టోర్లనే ఏర్పాటుచేసింది. టైటాన్‌, పిసిజె సంస్థలు ఈ రాబడుల ఫలితాలపై వ్యాఖ్యాపించేందుకు నిరాకరిం చాయి. ఆసక్తికరమైన అంశం ఏమిటంటే కంపెనీల షేర్లు బడ్జెట్‌ నుంచి పెరిగాయి. ఫిబ్రవరిలో మాత్రం 16-27శాతం దిగజారాయి. షేర్ల పతనం కంటే లాభాలు తక్కువగానే ఉన్నట్లు అంచనా. మార్చినెల ఫలితాలు వెల్లడికాగానే షేర్లధరలు లాభాలా నష్టాలా అన్నది తేలుతుంది. గుడి పాద్వా ఇతర పండుగలు ఏప్రిల్‌లో రానున్నందున కొంతమేర రాబడులు పెరుగుతాయన్నది అంచనా.